Tarybos reglamentas (EB) Nr. 313/2003
2003 m. vasario 18 d.
pratęsiantis Reglamento (EB) Nr. 310/2002 dėl tam tikrų ribojančių priemonių Zimbabvei taikymą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 60 ir 301 straipsnius,
atsižvelgdama į 2003 m. vasario 18 d. Tarybos bendrąją poziciją 2003/115/BUSP, iš dalies keičiančią ir išplečiančią Bendrąją poziciją 2002/145/BUSP dėl Zimbabvei taikomų ribojančių priemonių [1],
atsižvelgdama į Komisijos pasiūlymą,
kadangi:
(1) 2002 m. vasario 18 d. Reglamento (EB) Nr. 310/2002 dėl tam tikrų ribojančių priemonių Zimbabvei [2] galiojimas baigiasi 2003 m. vasario 20 d. ir to reglamento 13 straipsnyje yra aiškiai numatyta galimybė jį atnaujinti.
(3) Kadangi padėtis Zimbabvėje toliau blogėja, joje ir toliau grubiai pažeidinėjamos žmogaus teisės, laisvė laikytis savo nuomonės, jungtis į asociacijas ir rengti taikius susirinkimus.
(3) Atitinkamai Bendrojoje pozicijoje 2003/115/BUSP numatyta iki 2004 m. vasario 20 d. pratęsti ribojančias priemones, numatytas 2002 m. vasario 18 d. Bendrojoje pozicijoje 2002/145/BUSP dėl Zimbabvei taikomų ribojančių priemonių [3]. Visų pirma šioms priemonėms priskiriamas atskirų Vyriausybės narių ir su jais susijusių fizinių ar juridinių asmenų lėšų, finansinio turto ar ūkio išteklių įšaldymas bei įrangos, kuri gali būti panaudota vidaus represijoms, eksporto draudimas, su karo veikla susijusių techninių konsultacijų, pagalbos ar mokymo draudimas.
(4) Atitinkamai būtina dar 12 mėnesių pratęsti Reglamento (EB) Nr. 310/2002 taikymą,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 210/2002 taikymo laikotarpis pratęsiamas 12 mėnesių, t. y. iki 2004 m. vasario 20 d., nebent jo taikymo laikotarpis bus vėl pratęstas.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2003 m. vasario 21 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. vasario 18 d.